Söngkonan Svala Björgvins er orðin þjóðareign Íslendinga en hún bjó í Bandaríkjunum í nokkur ár . Svala er alflutt heim og búin að koma sér fyrir í heimabænum Hafnarfirði . Hún syngur á fjölda tónleika þessi jólin , minnst 15 talsins . Á Instagram segist hún vera þakklát fyrir að sinna því frábæra starfi sem söngurinn er og syngja fyrir fólk . Um síðustu helgi var Svala á fyrstu tónleikum Heima um jólin í Salnum , Kópavogi . Hún skipti nokkrum sinnum um kjól . „ Ég auðvitað skipti oft um kjóla á milli laga til að gera „ showið “ svolítið hátíðlegt , “ segir Svala , sem er stórglæsileg í hvaða kjól sem er . Okkar uppáhalds er sá græni , enda grænt klassískur litur jóla .